དོན་ཚན་བཅུ་གཅིག་པ།རྫོང་རིམ་པ་ཡན་གྱི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱིས་ངེས་པར་དུ་སྲིད་འཛིན་ས་ཁོངས་དེ་གའི་ནང་གི་ཐན་སྐྱོན་གྱི་ཁྱད་ཆོས་དང་།ཆུའི་ཐོན་ཁུངས་ཀྱི་ཆ་རྐྱེན།དེ་བཞིན་ཆུའི་ལས་གྲྭའི་གནས་ཚུལ་དང་དཔལ་འབྱོར་སྤྱི་ཚོགས་གོང་འཕེལ་གཏོང་རྒྱུའི་ཐད་ཀྱི་སྤྱོད་ཆུའི་དགོས་མཁོ་བཅས་ལ་གཞིགས་ནས་ཐན་འགོག་གི་སྔོན་ཇུས་བཟོ་འབེབས་བྱེད་རྒྱུ་སྒྲིག་འཛུགས་བྱེད་དགོས།ཐན་འགོག་སྔོན་ཇུས་ལ་རང་ལས་རིམ་པ་གཅིག་གིས་མཐོ་བའི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ནས་ཞིབ་བཤེར་མོས་མཐུན་བྱས་པ་བརྒྱུད།རིམ་པ་དེ་གའི་མི་དམངས་སྲིད་གཞུང་ལ་ཆོག་མཆན་ཞུས་རྗེས་ལག་བསྟར་བྱེད་རྒྱུ།རྫོང་རིམ་པ་ཡན་གྱི་མི་དམངས་སྲིད་གཞུང་གི་འབྲེལ་ཡོད་སྡེ་ཚན་ནས་ངེས་པར་དུ་ས་ཁུལ་དེ་གའི་ཐན་འགོག་སྔོན་ཇུས་ལ་གཞིགས་ཏེ།སྡེ་ཚན་དེ་གའི་ཐན་འགོག་གི་སྔོན་ཇུས་བཟོ་འབེབས་བྱས་ནས་རིམ་པ་དེ་གའི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ལ་སྙན་ཐོ་དཔོད་དགོས།ཞིང་ཆུ་འདྲེན་ཁུལ་ཆེ་འབྲིང་རིགས་ཀྱི་དོ་དམ་ཚན་པས་ངེས་པར་དུ་ཞིང་ཆུ་འདྲེན་ཁུལ་དེ་གའི་ཐན་འགོག་གི་སྔོན་ཇུས་བཟོ་འབེབས་བྱེད་དགོས་ཤིང་།ས་ཁུལ་དེ་གའི་ཞོད་ཐན་འགོག་ཟོན་བཀོད་འདོམས་ལས་ཁུངས་ནས་ཞིབ་བཤེར་ཆོག་མཆན་སྤྲད་རྗེས་ལག་བསྟར་བྱེད་རྒྱུ།